Els projectes de subvencions han esdevingut un instrument essencial per assolir, en tots els àmbits de l'activitat administrativa, les finalitats i els objectius de les polítiques públiques que la legislació estableix i que es concreten mitjançant l'acció de govern.
En aquest sentit, la subvenció no solament orienta en un determinat sentit l'activitat d'altres ens públics i entitats privades d'acord amb els objectius dels plans sectorials corresponents, sinó que l'activitat de foment també permet una gestió més coordinada i participativa dels recursos públics segons els criteris de subsidiarietat, proximitat geogràfica i especialització tècnica, sense necessitat de duplicar xarxes existents o de crear nous serveis públics.
La Llei 12/2007, d'11 d'octubre, de serveis socials, a l'article 76, preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar en el compliment de les seves activitats de serveis socials.
El Decret 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de Treball, Afers Socials i Famílies, entre d'altres, les competències sobre les polítiques de serveis socials; igualtat; inclusió social; joventut; persones grans; famílies, infància i adolescència; immigració i suport a la migració catalana; actuacions cíviques, comunitàries i de voluntariat, i polítiques de lesbianes, gais, bisexuals, transgèneres i intersexuals.
D'acord amb aquest Decret, s'ha aprovat el Decret 229/2018, de 23 d'octubre, de reestructuració del Departament de Treball, Afers Socials i Famílies.
La Resolució de 15 d'abril de 2019, de la Secretaria d'Estat d'Igualtat, per la qual es publica l'Acord del Consell de Ministre de 12 d'abril de 2019, formalitza els criteris de distribució i la distribució per a Catalunya del crèdit per al desenvolupament del Pacte d'Estat contra la Violència de Gènere per a l'exercici 2019.
La present Ordre conté totes les bases, generals i específiques, de les diferents línies del Departament de Treball, Afers Socials i Famílies adreçades a les entitats que treballen en la lluita contra els maltractaments i contra la violència masclista i familiar a través de la sensibilització, la formació, la prevenció i l'atenció a les víctimes.
Es manté, per tant, la separació entre les bases generals i específiques, de vigència indefinida, d'una banda, i les convocatòries anuals corresponents, de l'altra.
Les bases generals ordenen i unifiquen el procediment general de gestió de les subvencions, i les bases específiques concreten, sobretot, les regles objectives de valoració de cada línia.
La convocatòria anual determina, fonamentalment, l'inici i el període de gestió de les accions subvencionables, i concreta la partida pressupostària disponible, d'acord amb la llei de pressupostos anual, dins de l'àmbit competencial del Departament de Treball, Afers Socials i Famílies.
L'Ordre consta d'un únic article que aprova les bases generals, que figuren a l'annex 1, i les bases específiques, que figuren als annexos 2, 3 i 4.
Mitjançant l'annex 5 s'indiquen els principis ètics i regles de conducta als quals s'han d'adequar les persones beneficiàries, d'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern.
Vist que la proposta d'aquesta Ordre ha estat sotmesa a la consideració de la Comissió Funcional del Consell General de Serveis Socials de 27 de setembre de 2019, i fent ús de les atribucions que em confereix la legislació vigent i, en concret, l'article 92.3 del text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre,
S'aproven les bases generals i les específiques per a cada línia que han de regir la convocatòria de subvencions a projectes i activitats per a entitats amb fons provinents del Pacte d'Estat contra la Violència de Gènere del Departament de Treball, Afers Socials i Famílies que s'indiquen a continuació:
A. Activitats de prevenció de la violència masclista i serveis d'atenció a les dones d'origen immigratori víctimes de violència masclista amb càrrec al fons del Pacte d'Estat contra la Violència de Gènere (de caràcter anual).
B. Activitats de prevenció de la violència masclista a l'àmbit de la intervenció comunitària amb càrrec al fons del Pacte d'Estat contra la Violència de Gènere (de caràcter anual).
C. Activitats de prevenció i d'actuació davant la violència masclista i serveis d'atenció a les treballadores víctimes d'assetjament sexual i per raó de sexe en l'àmbit laboral, amb càrrec al fons del Pacte d'Estat contra la Violència de Gènere (de caràcter anual).
D. Activitats de promoció de la igualtat de gènere i la prevenció de la violència masclista en l'àmbit infantil, adolescent i juvenil amb càrrec al fons del Pacte d'Estat contra la Violència de Gènere (de caràcter anual).
E. Activitats d'educació en el lleure vinculades a la igualtat de gènere i a la prevenció de la violència masclista en l'àmbit juvenil amb càrrec al fons del Pacte d'Estat contra la Violència de Gènere (de caràcter anual).
F. Activitats de prevenció, suport i lluita contra la violència masclista en l'àmbit familiar amb càrrec al fons del Pacte d'Estat contra la Violència de Gènere (de caràcter anual).
G.1 Servei substitutori de la llar per a dones en situació de violència masclista i els seus fills i filles a càrrec (pis amb suport).
G.2 Servei d'intervenció especialitzada per a dones en situació de violència masclista i els seus fills i filles a càrrec.
S'indiquen els principis ètics i regles de conducta als quals s'han d'adequar les persones beneficiàries, d'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern.
L'objecte d'aquesta Ordre és regular el procediment de concessió de subvencions per a entitats amb fons provinents del Pacte d'Estat contra la Violència de Gènere en els àmbits competencials del Departament de Treball, Afers Socials i Famílies que es concreten en aquesta Ordre.
El període d'execució de l'acció objecte de la subvenció està comprès entre el dia de la presentació de la sol·licitud i el 30 de setembre de 2020.
3.1 El procediment de concessió de les subvencions és de concurrència competitiva i s'inicia l'endemà de la data de publicació de la convocatòria.
3.2 El termini màxim per emetre i notificar la resolució és de sis mesos a comptar de la data de publicació de la convocatòria.
3.3 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu s'han de fer per mitjans electrònics d'acord amb el que estableix l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
4.1 Atesos els articles 17.3.b) i 18 de la Llei 38/2003, de 17 de novembre, en relació amb l'Acord GOV/192/2015, de 29 de desembre, pel qual es complementa l'Acord GOV/77/2015, de 2 de juny, sobre la publicació dels anuncis de notificació en el Diari Oficial de la Generalitat de Catalunya, en relació amb la publicació de les convocatòries de subvencions, el text íntegre de la convocatòria es publica al Diari Oficial de la Generalitat de Catalunya.
5.1 Es poden acollir a les subvencions que preveu aquesta Ordre les entitats constituïdes legalment que no tinguin ànim de lucre i amb establiment operatiu a Catalunya.
5.2 En cap cas poden obtenir la condició de beneficiari de la present subvenció les entitats en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
5.3 Si les persones beneficiàries són agrupacions de persones sense personalitat jurídica, cadascuna de les integrants ha de complir els requisits que exigeixen les bases reguladores i l'article 11.3 de la Llei 38/2003, de 17 de novembre, general de subvencions.
–6 Requisits de les entitats beneficiàries
6.1 Els requisits que han de complir les entitats sol·licitants per a totes les línies de subvencions són els següents:
a) Estar legalment constituïdes i estar inscrites en el registre genèric corresponent en la data de publicació de la convocatòria corresponent.
Els annexos corresponents estableixen els requisits d'inscripció a registres específics que es puguin considerar necessaris.
c) L'entitat i, si escau, les entitats membres integrades, ha d'estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social en el moment previ a la tramitació de les obligacions reconegudes pel Departament de Treball, Afers Socials i Famílies.
e) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, o, si han estat sancionades, han d'haver aplicat les mesures correctores previstes i haver abonat les quantitats requerides per aquest concepte.
g) Les entitats amb un nombre de 50 treballadors o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o d'aplicar les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
h) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista.
i) En el cas d'associacions, haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
j) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
k) En el cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
l) Complir la normativa sobre propietat intel·lectual.
m) Informar si s'han demanat o obtingut altres ajuts públics o privats per a la mateixa activitat, i fer constar la relació detallada amb l'entitat concedent i la quantitat sol·licitada o obtinguda.
n) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, que el personal de les entitats les activitats de les quals suposin l'accés i exercici de les professions, oficis i activitats que impliquin contacte habitual amb menors, no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
o) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i la normativa que la desplega.
p) En els estatuts o principis fundacionals de l'entitat, constar fórmules que deixin constància del seu compromís amb el foment de la igualtat de gènere.
6.2 L'entitat sol·licitant ha de complir els requisits d'aquestes bases generals, i també els que especifiquin els annexos corresponents, així com qualsevol altra obligació legal o reglamentària que pugui afectar-los.
6.3 En el cas que l'entitat beneficiària estigui integrada per diverses entitats membres i algunes d'aquestes hagin d'executar l'acció sol·licitada, s'han de fer constar a l'annex 2 del formulari de sol·licitud les entitats que porten a terme l'acció i indicar quin import del pressupost total del projecte executa cadascuna, així com la relació detallada de la previsió de la distribució de la subvenció entre les entitats membres de la federació, moviment o coordinadora.
Les entitats que executin part de l'acció sol·licitada han de complir els mateixos requisits que l'entitat beneficiària.
–7 Règim de compatibilitat dels ajuts
Les subvencions que atorga el Departament de Treball, Afers Socials i Famílies són compatibles amb qualsevol altre ajut del mateix Departament, sempre que no s'indiqui el contrari expressament a altres bases.
També són compatibles amb qualsevol altre ajut obtingut per l'entitat sol·licitant per a la realització de la mateixa acció procedent d'altres entitats públiques o privades, nacionals o internacionals, mentre no superi el cost total de l'acció que ha de desenvolupar l'entitat beneficiària.
8.1 L'import de la subvenció pot ser d'una de les tipologies següents:
8.1.1 Un import cert, una quantia determinada o un percentatge o fracció del cost total o una part de l'acció (per als annexos 2 i 3).
8.1.2 Un import per mòduls (per a l'annex 4).
8.2 El Departament de Treball, Afers Socials i Famílies, mitjançant les seves línies de subvenció, pot subvencionar fins a un import màxim del 95% del cost de l'acció, d'acord amb el pressupost presentat, llevat que les bases específiques estableixin un percentatge diferent.
La resta del cost de l'acció subvencionada va a càrrec de l'entitat beneficiària, amb fons propis o amb càrrec a altres fons de finançament.
8.4 La despesa mínima, realitzada i justificada de l'acció subvencionada, en coherència amb el pressupost presentat, exigible per poder considerar complerts l'objecte i la finalitat de la subvenció, és del 50%, llevat que les bases específiques estableixin el contrari.
8.5 Els ajuts que es puguin concedir no generen cap dret de continuïtat en l'assignació de finançament a les entitats destinatàries per a exercicis successius al que preveu la resolució de concessió.
8.6 Si se supera la despesa mínima del 50%, en el cas que el cost final efectiu del projecte subvencionat tingui una desviació superior al 20% (o un 10% respecte als projectes que hagin reformulat la seva sol·licitud), es redueix la subvenció atorgada en la mateixa proporció de l'excés sobre la desviació màxima permesa.
8.7 La puntuació obtinguda està en correlació amb l'import, si bé aquesta correlació ha de ser ponderada i harmonitzada per la Comissió de Valoració, d'acord amb les desviacions que puguin haver-hi procedents de les diverses unitats directives de valoració, per a cada línia, per garantir la unitat de valoració general de la convocatòria.
9.1 Són despeses subvencionables als efectes d'aquesta Ordre totes les que aquestes bases reguladores i les dels annexos corresponents estableixin com a tals i que, a més, compleixin els requisits següents:
a) Que les despeses efectuades responguin a la naturalesa i finalitat de l'acció subvencionada, resultin estrictament necessàries i s'efectuïn en el termini i en les condicions establertes per dur-les a terme segons el que preveuen aquestes bases reguladores.
A aquest efecte, les entitats beneficiàries han de conservar evidències de la correcta execució de les accions.
9.2 L'acció subvencionable (activitat, projecte o servei) s'ha de dur a terme a Catalunya.
9.3 Es considera despesa realitzada la que hagi estat efectivament pagada amb anterioritat a la finalització del període de justificació determinat en aquestes bases.
10.1 Les despeses subvencionables, amb caràcter general, són les que conté aquest punt.
Excepcionalment, els annexos específics poden establir-ne de diferents per raó de l'objecte subvencionat.
10.1.1 Despeses directes: són totes les que estan directament vinculades al desenvolupament de l'acció subvencionada.
10.1.1.1 Despeses de personal i de serveis professionals independents.
Tenen la consideració de despeses de personal, imputables a la subvenció atorgada, les retribucions brutes i el cost de les quotes socials del personal de l'entitat vinculat a l'activitat subvencionada mitjançant contracte laboral, fix o eventual.
S'inclouen costos salarials i assegurances socials del personal i els de professionals adscrits al desenvolupament de l'acció subvencionada.
En el cas de despeses de personal, han de correspondre proporcionalment a tot el període d'actuació del projecte o programa subvencionat, en funció de la dedicació efectiva.
En el cas de personal assignat al projecte a temps parcial, s'aplica la part proporcional corresponent, en funció de la dedicació efectiva.
En cap cas la imputació de personal a temps parcial pot superar el percentatge que els annexos corresponents estableixin del total de la imputació de retribucions de personal propi.
Les despeses per indemnització d'acomiadament al personal només són subvencionables en el cas d'estar contractat únicament per dur a terme l'activitat o el projecte subvencionat i en la part proporcional a la que correspon l'any de la subvenció.
10.1.1.2 Despeses de pòlisses d'assegurances i malaltia i responsabilitat civil del personal que participi en les accions objecte de subvenció (inclòs el voluntari) en la part proporcional al temps dedicat a l'actuació subvencionada.
10.1.1.3 Despeses de manutenció, allotjament i mobilitat del personal adscrit al desenvolupament de l'acció subvencionada (inclòs el voluntari): s'admeten aquestes despeses com a subvencionables i la seva justificació s'ha d'atendre al punt G de l'Acord de Govern de 22 de juliol de 2014, que està disponible en el web del Departament.
Aquestes despeses se subjecten als límits i les condicions que estableix la normativa que regula les indemnitzacions per raó del servei en l'àmbit de la Generalitat de Catalunya (Decret 138/2008, de 8 de juliol, d'indemnitzacions per raó del servei).
10.1.1.4 En les despeses de subministrament i serveis generals (aigua, llum, calefacció, missatgeria, neteja, vigilància i similars) que s'imputin a la subvenció com a despeses directes, cal tenir en compte el següent:
b) Les despeses han de correspondre al període subvencionable i, per tant, per a la seva imputació s'ha de tenir en compte el període facturat, independentment de la data de la factura.
En aquest sentit, les despeses han de correspondre proporcionalment a tot el període d'actuació del projecte o programa subvencionat.
10.1.1.5 Les despeses de lloguer, sempre que sigui un lloguer necessari específicament per dur a terme l'objecte de la subvenció.
Material fungible sempre que es destini a l'acció subvencionada.
Serveis directament vinculats a l'activitat subvencionada, prestats per tercers i que no són susceptibles de ser considerats subcontractació.
10.1.1.9 Les despeses d'assegurances específicament relacionades amb l'acció objecte de subvenció, i no incloses a la base 10.1.1.2.
10.1.1.10 Altres despeses específiques de l'objecte subvencionat (detallades per a cada línia en els annexos).
10.1.2 Despeses indirectes: són les despeses que no puguin vincular-se directament amb el desenvolupament de les accions del projecte subvencionat però que són necessàries per portar-lo a terme.
El total de despeses indirectes per a cadascuna de les accions subvencionades que es pot imputar a la subvenció és un percentatge com a màxim del 20% del pressupost de l'acció subvencionada.
En cas de concurrència amb altres convocatòries, només serà subvencionable la diferència entre les despeses indirectes presentades a altres subvencions i fins a arribar al 20%.
b) Les despeses de béns consumibles no utilitzats per realitzar les accions.
Material fungible, sempre que no es destini directament a l'acció subvencionada.
f) Els impostos directes i els tributs, abonats efectivament per l'entitat beneficiària i que no siguin susceptibles de recuperació o compensació.
g) La despesa derivada de la contractació dels serveis d'auditoria per elaborar el compte justificatiu amb aportació d'informe d'auditor que regula la base 25.5 fins a un màxim de 6.000,00 euros.
Aquesta despesa es pot efectuar i facturar fins a la data límit de presentació de justificació que estableix la base 25.7.
Serveis no directament vinculats a l'activitat subvencionada, prestats per tercers i que no són susceptibles de ser considerats subcontractació.
10.2.1 Les despeses següents no són subvencionables tot i que poden formar part del pressupost de l'acció subvencionada si són necessàries per dur a terme l'activitat finançada:
b) Les despeses d'observatoris, estudis, publicacions, i organització i realització de torneigs esportius, llevat que els annexos específics estableixin el contrari.
c) Les despeses de reparacions i conservació, necessàries per al desenvolupament de l'acció subvencionada, fins a un màxim del 5% del pressupost, llevat que les bases específiques estableixin el contrari.
10.2.2 Despeses no subvencionables i que no poden formar part del pressupost de l'acció subvencionada:
e) Les comissions i indemnitzacions al personal que no ha estat contractat únicament per dur a terme l'activitat o projectes subvencionats.
L'entitat beneficiària pot subcontractar a tercers l'activitat subvencionada amb el límit de percentatge màxim del 50%.
11.1 S'entén que la persona beneficiària subcontracta quan concerta a tercers l'execució total o parcial de l'activitat que constitueix l'objecte de la subvenció.
11.2 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que aprova el Reglament de la Llei 38/2003, i cal tenir en compte el que s'indica tot seguit:
Quan l'activitat concertada a tercers superi el 20% de l'import de la subvenció i l'import sigui superior a 60.000,00 euros, la formalització del contracte l'ha de subscriure per escrit.
12.1 Sens perjudici del que estableixi la resolució de la convocatòria, les sol·licituds i altres webs associats al procediment de concessió i justificació de les subvencions s'han de formalitzar exclusivament pel canal electrònic fent servir la Seu electrònica de la Generalitat de Catalunya, d'acord amb l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
12.2 El formulari de sol·licitud normalitzat està disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
12.3 Un cop emplenat el formulari, s'ha de presentar electrònicament, junt amb la documentació que preveuen aquestes bases, a través de Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
Cada entitat ha de presentar un sol formulari de sol·licitud normalitzat amb totes les subvencions que sol·liciti.
En el cas que una entitat tramiti més d'una sol·licitud, no s'acumulen.
Només es considera vàlida l'última sol·licitud presentada i les anteriors han de ser inadmeses.
12.4 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
Concretament, s'admeten els que considera l'apartat 6.2 del Protocol d'identificació i signatura electrònica aprovat per l'Ordre GRI/233/2015, de 20 de juliol, que són els mecanismes següents:
La relació de certificats digitals vàlids es pot consultar a la secció Com tramitar en línia de l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
En el cas que les entitats o el seu representant legal no disposin de certificat digital, poden obtenir-ne un en els centres emissors corresponents que hi figuren, segons els tipus de certificat.
La relació de centres emissors es pot consultar a la secció Certificats i signatures electròniques de la Seu electrònica de la Generalitat de Catalunya ( https://seu.gencat.cat ).
12.5 Les entitats han de fer el seguiment de l'estat de la sol·licitud des de La meva carpeta, que es troba a la Seu electrònica de la Generalitat de Catalunya ( https://seu.gencat.cat ).
12.6 La informació relacionada amb el procediment de concessió de subvencions d'entitats es pot consultar a la secció de Subvencions per a entitats del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
12.7 El termini de presentació de sol·licituds s'estableix en la convocatòria corresponent.
12.8 La presentació del formulari de sol·licitud faculta l'ens competent per comprovar la conformitat de les dades que conté i que es declaren.
12.9 Les diferents unitats poden, d'ofici, canviar el tipus d'acció dins la mateixa línia, a fi d'adequar-la a la que més escaigui i per tal que pugui ser valorada on correspon.
El canvi entre diferents línies només el pot fer la unitat afectada si hi ha una petició prèvia de l'entitat.
12.10 La inexactitud, la falsedat o l'omissió de caràcter essencial en qualsevol dada en el formulari de sol·licitud o document que l'acompanyi deixen sense efectes aquest tràmit, des del moment en què es conegui i amb l'audiència prèvia a la persona interessada i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
12.11 La presentació de la sol·licitud comporta la sol·licitud implícita de la bestreta.
En el cas que l'entitat no vulgui acceptar la bestreta, ha de presentar un escrit de renúncia de la bestreta mitjançant el formulari d'aportació de documentació.
13.1 Als formularis de sol·licitud, degudament formalitzats, s'han d'adjuntar els annexos corresponents al tipus d'acció sol·licitada que inclou els apartats que s'indiquen a continuació:
a) Proposta per a cada acció, segons els annexos específics del formulari de sol·licitud, que desenvolupi tots els apartats que s'hi indiquen.
S'ha d'emplenar un annex per a cada línia.
b) Pressupost complet i detallat de cada acció sol·licitada en el qual figurin tant les despeses com els ingressos i la quantia de l'ajut que se sol·licita, segons els annexos dels formularis de sol·licitud.
13.2 Un cop tramitada la documentació de la sol·licitud de subvenció amb els annexos corresponents, l'entitat pot presentar la resta de documentació detallada en els annexos específics mitjançant el formulari d'aportació de documentació, disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ), en el termini establert.
13.3 Si la proposta de la línia o el pressupost detallat de l'acció presenta defectes o inexactituds, l'òrgan gestor ha de requerir l'entitat interessada perquè en el termini de 10 dies hàbils esmeni el defecte o adjunti els documents preceptius amb la indicació que, si no ho fa, s'entén que desisteix de la sol·licitud, d'acord amb la base 20.
13.4 Les entitats beneficiàries han d'aportar la documentació que se'ls requereixi en el moment de la publicació de la proposta de resolució provisional que es publica al Tauler electrònic de l'Administració de la Generalitat de Catalunya i ho han de fer mitjançant el formulari d'aportació de documentació disponible a Tràmits Gencat ( http://tramits.gencat.cat ) en el termini establert.
13.5 La manca d'esmena dels requisits esmenables, dins el termini de 10 dies hàbils i amb el requeriment previ d'acord amb el que estableix l'article 68 de la Llei 39/2015, d'1 d'octubre, comporta el desistiment de la sol·licitud, amb la resolució prèvia que s'ha de dictar en els termes que preveu l'article 21 de la mateixa Llei.
14.1 L'acreditació dels requisits indicats a la base 6 s'ha de realitzar mitjançant les declaracions responsables que estan incorporades al formulari de sol·licitud.
a) Que la persona signant de la sol·licitud té poder suficient en dret per actuar en nom i representació de la persona jurídica sol·licitant i que assumeix totes les responsabilitats que es puguin derivar d'aquesta sol·licitud.
b) Que es compleix el que estableixen la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els que n'hagin estat objecte.
c) Que es compleix el que estableix el Reial decret llei 6/2019, d'1 de març, de mesures urgents per a garantia de la igualtat de tracte i oportunitats entre dones i homes en el treball i l'ocupació, per a l'aprovació i implantació del pla d'igualtat, d'acord amb els terminis següents:
Per a entitats de més de 250 persones treballadores, ja ha d'estar aprovat.
Per a entitats de més de 150 persones treballadores i fins a 200, un any per a l'aprovació.
d) Que en el cas d'entitats que perceben subvencions o ajuts públics de més de 100.000,00 euros anuals o almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, es compleixen les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
e) Que en el cas d'entitats vinculades amb partits polítics no fan donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculats orgànicament, des de la presentació de la sol·licitud fins a l'acabament de l'activitat subvencionada.
f) Tenir la residència fiscal al territori espanyol.
g) Pel que fa a l'impost sobre el valor afegit (IVA), que l'entitat està exempta o està subjecta a l'impost sobre el valor afegit (IVA) o bé a la regla de prorrata i el percentatge corresponent.
h) Que es disposa de l'autorització explícita per facilitar al Departament les dades de les persones usuàries dels serveis socials adscrites a l'activitat subvencionada o del personal que consten en els diferents annexos del formulari.
i) Que la documentació adjunta que es presenta és una còpia idèntica del document original i que també ho és la documentació que es presenti en format electrònic durant tota la convocatòria i que les dades consignades en aquesta sol·licitud són certes.
j) Que s'ha informat al personal que la seva contractació, o actuació de voluntariat, està subjecta al projecte subvencionat i que es faran cessions de les seves dades al Departament amb la finalitat de control.
14.2 El formulari de sol·licitud també inclou una declaració conforme l'entitat s'adhereix als principis ètics i regles de conducta als quals han d'adequar l'activitat les persones beneficiàries que consten a les bases reguladores d'aquestes subvencions en compliment de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
14.3 L'òrgan instructor ha de comprovar d'ofici les dades i el compliment dels requisits que estableix la base 12.7 de l'Acord GOV/85/2016, de 28 de juny.
–15 Obligacions de les entitats beneficiàries
a) Complir la finalitat de la subvenció portant a terme l'activitat subvencionada en el termini que determinen aquestes bases reguladores.
Qualsevol canvi en el projecte o calendari presentats s'ha de comunicar a l'òrgan instructor mitjançant el formulari d'aportació de documentació que consta a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ) en qualsevol moment i sempre abans d'un mes de la finalització del termini d'execució.
L'òrgan gestor pot acceptar o no la modificació sol·licitada, si no comporta canvis substancials ni representa un incompliment dels requisits i condicions que estableixen aquestes bases.
Només es poden sol·licitar modificacions dins de l'últim mes d'execució, quan se'n pugui motivar l'excepcionalitat i urgència.
c) Complir les obligacions i no incórrer en els supòsits de prohibició que estableixen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
e) Proporcionar a cada moment la informació que els sigui demanada respecte de la subvenció concedida i sotmetre's a les actuacions de comprovació i control de l'òrgan instructor, de la Intervenció General de la Generalitat, de la Sindicatura de Comptes i d'altres òrgans competents, d'acord amb la normativa aplicable.
g) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables i els registres específics que siguin exigits per les bases reguladores específiques de la subvenció, amb la finalitat de garantir l'exercici adequat de les facultats de comprovació i control.
k) Fer constar en qualsevol tipus de rètol relacionat amb l'actuació subvencionada l'expressió "Amb el suport del Departament de Treball, Afers Socials i Famílies", o d'una de les seves unitats, i el senyal de la Generalitat de Catalunya.
En el cas de documents i publicitat, s'ha d'incloure el logotip del Departament i l'expressió corresponent en els elements informatius i de difusió de l'activitat objecte de subvenció, segons el Programa d'identificació visual (PIV).
Els senyals oficials i el logotip del Departament es poden obtenir al web http://identitatcorporativa.gencat.cat.
l) Un cop publicada la proposta de resolució provisional, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració, a l'efecte de fer-la pública, d'acord amb els criteris corporatius que s'adoptin, tal com estableix la Llei 19/2014, del 29 de desembre, de transparència, accés a la informació pública i bon govern.
m) Complir el que estableixen la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els qui n'hagin estat objecte.
n) Segons el nombre de treballadors i treballadores de l'entitat, s'ha d'elaborar i aplicar amb caràcter obligatori un pla d'igualtat, que ha d'estar vigent i/o registrat al Registre públic de plans d'igualtat de la Generalitat de Catalunya, d'acord amb el que estableix l'article 45 i la disposició transitòria 12 de la Llei orgànica 3/2007, de 22 de març, per a la igualtat efectiva dones de dones i homes, i l'article 36 de la Llei 17/2015, del 21 de juliol, d'igualtat efectiva de dones i homes.
o) Les entitats que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, han de complir les obligacions de transparència del títol II de la Llei 19/2014, del 29 de desembre, de transparència, accés a la informació pública i bon govern.
p) Adherir-se als principis ètics i regles de conducta als quals han d'adequar l'activitat les persones beneficiàries que consten a l'annex 5 d'aquestes bases i als que puguin constar a la convocatòria corresponent.
q) Utilitzar un llenguatge no androcèntric en tota la documentació de l'entitat.
r) Fer servir la imatge institucional de l'Administració general de l'Estat en tota la documentació necessària per a la realització de les accions, en la senyalització externa dels llocs on s'executen les accions i en totes les activitats de difusió.
Això suposa l'ús obligatori del logo del Ministeri de Presidència, Relacions amb les Corts i Igualtat, a més del logo del Pacte d'Estat.
Aquests elements d'imatge corporativa estan disponibles a la pàgina web del Pacte d'Estat: http://www.violenciagenero.igualdad.mpr.gob.es/pactoEstado/home.htm.
s) Complir les altres obligacions que preveuen la normativa vigent en matèria de subvencions i la normativa sectorial aplicable.
16.1 S'estableixen els criteris de valoració següents:
Es valorarà que els projectes i les activitats s'orientin cap a les línies estratègiques del Departament: educar per a la igualtat efectiva de dones i homes; erradicar la violència masclista; aconseguir la igualtat de dones i homes en els drets i les responsabilitats familiars i domèstiques, laborals, socials, econòmiques i polítiques, i promoure l'apoderament personal, familiar, social i polític de les dones, tenint en compte específicament que es faci una descripció dels desequilibris i desigualtats concretes detectades entre dones i homes en l'àmbit d'actuació, i que el projecte formuli iniciatives (l'adopció d'accions positives per corregir les desigualtats detectades) i inclogui indicadors de gènere (per fer un seguiment in itinere i ex post de l'impacte del projecte): 20 punts.
b) Viabilitat econòmica del projecte.
Es valorarà el grau de vinculació i coherència entre la diagnosi (detecció de necessitats en relació amb la violència de gènere) i l'establiment dels objectius generals i operatius del projecte (com s'instrumentalitza la resposta a la necessitat o situació de violència de gènere), així com l'adequació de les activitats o accions proposades per a l'assoliment d'aquests objectius.
Ha de quedar palès que, econòmicament, el projecte o activitat es pot dur a terme (personal, dedicació, etc.) i el pressupost total del projecte o activitat ha de ser ajustat i proporcional a les despeses: 15 punts.
c) Impacte social del projecte en el seu àmbit: 10 punts.
Mesures de discriminació positiva incorporades a l'objecte de la subvenció: 5 punts.
e) Criteri específic del tipus d'acció sol·licitat: 40 punts.
f) Percentatge de contractació indefinida de dones treballadores de l'entitat beneficiària: 4 punts.
g) Mesures de fidelització aplicades als professionals de l'entitat beneficiària: 3 punts.
h) Percentatge de dones als equips de directius i als llocs de treball amb responsabilitat de l'entitat: 3 punts.
Els annexos 2 i 3 d'aquestes bases determinen com s'efectua la valoració de cada criteri específic per a cada línia de subvenció i tipus d'acció.
16.2 Per poder atorgar la subvenció, cal que l'actuació obtingui un mínim de 50 punts sobre 100 (que és la puntuació màxima establerta), sempre que dels criteris 16.1.a) i 16.1.b) s'obtinguin un mínim de 20 punts per tal de garantir la viabilitat de les accions.
La superació d'aquest requisit no dona per si mateixa cap dret a obtenir la concessió de la subvenció.
16.3 En cas d'empat en la puntuació final, s'ordenen les entitats en funció de la puntuació obtinguda en el primer criteri de valoració, i en cas que es repeteixi l'empat, se segueix ordenant segons els criteris següents, llevat que les bases específiques estableixin un altre criteri diferent.
16.4 L'import de la subvenció s'atorga amb coherència a la puntuació obtinguda.
17.1 La Comissió de Valoració és l'òrgan col·legiat que té atribuïdes les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritaris establerts, i resoldre incidències, si n'hi ha, per a l'elaboració de l'informe en què es concreti el resultat de l'avaluació efectuada.
17.2 En la composició de la comissió avaluadora es garanteix la presència equilibrada d'homes i dones amb capacitació, competència i preparació adequades, sempre que sigui tècnicament viable.
A aquest efecte, la Comissió de Valoració està formada per dones i homes, i s'entén d'acord amb la Llei que es respecta una composició equilibrada quan tots dos sexes estiguin representats almenys en un 40%, tot i que es recomana assolir el 50%, d'acord amb l'article 2.i) de la Llei 17/2015, del 21 de juliol, d'igualtat efectiva de dones i homes.
17.3 La Comissió de Valoració està integrada per la persona titular de la Direcció de Serveis que exerceix les funcions de president/a; per una persona nomenada per la Secretaria General del Departament de Treball, Afers Socials i Famílies, que exerceix les funcions de secretari/ària i aixeca acta de cada sessió; com a vocals, en formen part les persones titulars de la Secretaria d'Afers Socials i Famílies, de la Direcció General de Famílies i de la Direcció General d'Acció Cívica i Comunitària, les persones titulars de la Secretaria d'Infància, Adolescència i Joventut i de la Direcció General de Joventut, les persones titulars de la Secretaria d'Igualtat, Migracions i Ciutadania i de la Direcció General d'Igualtat i els directors o directores dels serveis territorials del Departament de Treball, Afers Socials i Famílies.
L'òrgan competent per designar tant els membres com la persona que ocupa la secretaria també pot designar-ne els suplents que els substitueixen en els casos d'absència, de vacant, de malaltia o per qualsevol altra causa justificada.
17.4 La Comissió de Valoració té la facultat de convidar, de forma expressa, a una o diverses sessions, als i a les representants de les entitats sol·licitants o requerir-los per escrit, amb la finalitat d'aclarir punts dubtosos de l'acció sol·licitada, o de la resta de la documentació.
El seu règim de funcionament s'ajusta a les normes aplicables als òrgans col·legiats i la convocatòria pot establir la incorporació de persones convidades a aquest òrgan col·legiat.
–18 Òrgans competents per a l'ordenació, instrucció i resolució del procediment
La instrucció de totes les línies de subvenció correspon a la persona titular de la Sub-direcció General de Planificació i Gestió Pressupostària del Departament de Treball, Afers Socials i Famílies.
La resolució de totes les línies de subvenció correspon a la persona titular de la Secretaria General del Departament de Treball, Afers Socials i Famílies.
Per a totes les línies de subvenció relacionades, la Sub-direcció General de Planificació i Gestió Pressupostària del Departament de Treball, Afers Socials i Famílies efectuarà la revisió administrativa de les sol·licituds.
La tramitació de subvencions a entitats per a la realització de la línia de subvencions A i C, correspon a l'Àrea Tècnica de la Secretaria d'Igualtat, Migracions i Ciutadania.
La tramitació de subvencions a entitats per a la realització de la línia de subvenció B, correspon a la Sub-direcció General de Cooperació Social i Voluntariat de la Direcció General d'Acció Cívica i Comunitària de la Secretaria d'Afers Socials i Famílies.
La tramitació de subvencions a entitats per a la realització de les línies de subvenció D i E, correspon al Servei d'Associacionisme i Educació en el Lleure de la Direcció General de Joventut de la Secretaria d'Infància, Adolescència i Joventut.
La tramitació de subvencions a entitats per a la realització de la línia de subvenció F i G, correspon al Servei de Prestacions Econòmiques i Subvencions de la Direcció General de Famílies de la Secretaria d'Afers Socials i Famílies.
–19 Proposta de resolució provisional, acceptació de la subvenció, reformulació de la sol·licitud i presentació de documentació addicional
19.1 L'òrgan instructor ha de formular la proposta de resolució provisional de concessió de les subvencions, d'acord, si escau, amb l'informe de la Comissió de Valoració.
Quan l'òrgan que fa la proposta no segueixi l'informe de la Comissió de Valoració ha de motivar-ne la discrepància.
19.2 La proposta de resolució provisional de concessió de les subvencions s'ha de notificar mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ) sens perjudici que pugui utilitzar addicionalment altres mitjans electrònics.
19.3 La proposta de resolució provisional ha de contenir per a cada tipus d'acció la llista de sol·licitants proposats per ser beneficiaris de les subvencions, i fer referència, si escau, a la documentació que han d'aportar en el termini de 10 dies hàbils, i les sol·licituds denegades, ordenades en funció de la puntuació obtinguda.
En el cas que algun sol·licitant proposat desisteixi de la sol·licitud, es pot atorgar la subvenció a les entitats desestimades per manca de pressupost de la llista de reserva, degudament prioritzada per ordre de puntuació, amb la comprovació prèvia de la documentació acreditativa del compliment dels requisits que estableixen aquestes bases, sempre que s'hagi alliberat prou crèdit per atendre les sol·licituds següents amb una puntuació igual.
19.4 Un cop publicada la proposta de resolució provisional, les entitats disposen de 10 dies hàbils comptats des de l'endemà de la notificació de l'acte corresponent per presentar la documentació requerida, per presentar al·legacions o, si escau, per reformular el projecte d'acord amb l'apartat següent.
19.5 En el cas que l'import atorgat en la proposta provisional sigui inferior al sol·licitat, l'entitat proposada com a beneficiària pot presentar la reformulació del projecte i adaptar el pressupost presentat a la finalitat de la subvenció.
La reformulació pot suposar una minoració màxima del cost del projecte per la diferència entre l'import proposat i l'import sol·licitat, sens perjudici de l'import màxim de la subvenció que estableix la base 8.2.
La reformulació de les sol·licituds ha de respectar l'objecte, les condicions i la finalitat de la subvenció, així com els criteris de valoració establerts en relació amb el projecte, i en cap cas pot comportar una modificació substancial del projecte que en pugui afectar la valoració efectuada.
Per a la reformulació de la sol·licitud, s'ha d'emplenar una memòria adaptada d'acord amb la proposta de subvenció.
En aquesta memòria s'ha d'adequar el contingut del projecte o actuació inicialment sol·licitat a l'import proposat.
En el supòsit d'haver presentat una reformulació del projecte i del pressupost, l'atorgament de la subvenció comporta l'acceptació de la reformulació amb la validació prèvia de la Comissió de Valoració i la justificació està referida a aquest pressupost.
19.6 La subvenció s'entén acceptada tàcitament en el supòsit que l'entitat proposada com a beneficiària no presenti cap al·legació o el seu desistiment dins el termini de 10 dies hàbils esmentat.
19.7 En el supòsit que s'hagi de presentar algun document acreditatiu, les entitats sol·licitants han de presentar-ne còpies, d'acord amb el que preveu l'article 28.3 de la Llei 39/2015, d'1 d'octubre.
La manca de presentació de qualsevol dels documents que preveu la base 13 o la manca d'esmena dels requisits esmenables dins del termini de 10 dies hàbils i amb el requeriment previ, així com la manca de presentació de la documentació que sigui requerida en els termes que preveu la base 19.4.
20.3 Prèviament a la concessió de les subvencions, l'òrgan instructor ha de resoldre sobre la inadmissió i el desistiment de les sol·licituds, i ha de notificar la resolució d'inadmissió i desistiment a les persones interessades mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
–21 Resolució i publicació de les subvencions atorgades i denegades
21.1 La resolució de concessió i de denegació de subvencions s'ha de notificar mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics, i ha de contenir la via de recurs que correspongui.
22.1 L'òrgan concedent té la facultat de revisar els ajuts concedits i modificar les resolucions de concessió tant en el cas d'alteració de les condicions tingudes en compte per a la concessió com en el cas de l'obtenció concurrent d'altres ajuts o subvencions.
22.2 Les entitats beneficiàries poden sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades mitjançant el full d'aportació de documentació.
22.3 L'òrgan concedent ha de resoldre en el termini màxim de 2 mesos la sol·licitud de modificació.
–23 Control i verificació de les accions subvencionables
23.1 L'òrgan concedent realitza actuacions específiques de control arran de denúncies o de l'existència d'indicis de frau o irregularitat en l'execució de l'activitat finançada per aquests ajuts.
23.2 Les persones beneficiàries de les subvencions s'han de sotmetre a les actuacions de control que l'òrgan concedent consideri necessàries i a les efectuades pels organismes competents de l'administració autonòmica, estatal i comunitària.
Així mateix, el Departament de Treball, Afers Socials i Famílies pot inspeccionar el desenvolupament dels projectes i les accions subvencionades per comprovar el compliment de l'objecte de la subvenció d'acord amb la normativa vigent.
24.1 Les entitats beneficiàries, abans que finalitzi el termini d'execució, poden renunciar de manera expressa, totalment o parcialment, a la subvenció, o subvencions, atorgada, d'acord amb el que estableix l'article 94 de la Llei 39/2015, d'1 d'octubre, del procediment administratiu comú de les administracions públiques, mitjançant el formulari d'aportació de documentació, disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
24.2 En cas que sigui procedent, cal retornar les quanties corresponents amb els interessos de demora que corresponguin.
25.1 D'acord amb el que estableixen la Llei 38/2003, de 17 de novembre, i el Reglament de la Llei general de subvencions, aprovat pel Reial decret 887/2006, de 21 de juliol, les entitats o organitzacions subvencionades estan obligades a justificar el compliment de les condicions imposades i la consecució dels objectius previstos en l'acte de concessió de la subvenció, de conformitat amb l'Ordre ECO/172/2015, de 3 de juny, sobre les formes de justificació de subvencions.
25.2 La justificació de l'aplicació dels fons percebuts i el compliment de la finalitat de la subvenció s'han de fer per a cada acció exclusivament pel canal electrònic a través de la Seu electrònica de la Generalitat de Catalunya, en el marc del que estableix l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
b) Per a accions concedides per un import superior a 10.000,00 euros i fins a 50.000,00 euros.
c) Per a accions concedides per un import superior a 50.000,00 euros.
d) Per accions concedides per a la línia G, d'acord amb la base 25.6.
25.3 Justificació per a accions fins a 10.000,00 euros.
Per a la justificació de les accions concedides fins a 10.000,00 euros, llevat de la línia G, cal presentar un compte justificatiu simplificat de despesa que té caràcter de declaració responsable, i ha de contenir la documentació següent:
a) Un compte justificatiu per cada acció subvencionada amb identificació del creditor, número de la factura o document de valor probatori equivalent al tràfic mercantil, l'import, la data d'emissió i la data de pagament, segons el model establert, disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
b) Una liquidació del total del pressupost del projecte que es va presentar amb la sol·licitud, on s'han d'indicar els ingressos i les despeses del projecte subvencionat i, si escau, s'han de motivar les desviacions respecte al pressupost inicial, segons el model normalitzat, que està disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
c) Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts segons el model normalitzat que està disponible a l'apartat Tràmits del web del Departament de Treball, Afers Socials i Famílies i a Tràmits Gencat ( http://tramits.gencat.cat ).
e) Els tres pressupostos que ha d'haver sol·licitat el beneficiari i la memòria sobre l'elecció, si escau, d'acord amb el que estableix la base 15.h).
En el cas que l'entitat no detalli en el compte justificatiu de les despeses de personal, subministraments i serveis generals de tot el període de l'actuació subvencionat, d'acord amb el període d'execució que consta en la memòria explicativa, cal que presenti com a document per acreditar la proporcionalitat d'aquestes despeses una declaració responsable de proporcionalitat.
25.3.1 L'òrgan gestor, per tal d'obtenir una prova raonable sobre l'adequada aplicació de la subvenció, ha de comprovar l'aplicació correcta de l'ajut i ha de requerir la presentació del 100% de la justificació de l'acció subvencionada per a cadascuna de les accions subvencionades fins a 10.000 euros, mitjançant mostreig aleatori, a un 25% de les entitats beneficiàries de cada acció fins a 5.000,00 euros i a un 25% de les entitats beneficiàries de cada acció de 5.000,01 euros a 10.000,00 euros.
25.3.2 Per a la justificació de les despeses de personal ha de constar, com a regla general i en funció de les característiques de l'activitat objecte de l'ajut, la documentació següent:
a) Els contractes de treball i les nòmines imputades a l'activitat objecte de l'ajut.
b) Per justificar el pagament efectiu de les nòmines, cal aportar:
b.1) Transferència bancària que identifiqui el destinatari, l'import i la data.
b.2) Si els justificants de pagament són globals, s'ha de presentar el desglossament per treballador amb indicació del número de remesa, la data, el nom del treballador i la nòmina pagada i l'import.
c) Per justificar el pagament de la Seguretat Social, l'entitat beneficiària ha d'aportar els documents RLC i RNT amb el segell de compensació o el pagament efectiu de l'entitat financera corresponent.
Només es comunicaran les dades personals que resultin necessàries, adequades i pertinents als efectes de la finalitat de control que ha d'exercir el Departament, amb l'anonimització prèvia, si escau, de les dades personals que no siguin pertinents.
c.1) En cas de domiciliació bancària, mitjançant el càrrec en el compte corresponent.
c.2) Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.
c.3) Si s'utilitzen altres vies de pagament, mitjançant el rebut de liquidació de cotitzacions i el justificant bancari de pagament.
d) Per justificar les retencions i ingrés a compte de l'impost sobre la renda de les persones físiques (IRPF), l'entitat ha d'aportar:
d.1) Model trimestral de declaració de retencions i ingrés a compte de l'IRPF del període de desenvolupament de l'activitat objecte de l'ajut.
25.3.3 Les despeses de professionals adscrits al desenvolupament de l'acció subvencionada es justifiquen mitjançant la corresponent factura i comprovant de pagament, practicant la retenció de l'IRPF i aplicant l'IVA quan escaigui.
25.3.4 Declaració responsable de no presentar duplicitat de factures.
25.4 Justificació per accions concedides per un import superior a 10.000,00 i fins a 50.000,00 euros.
Per a la justificació de les accions concedides per un import superior a 10.000,00 euros i fins a 50.000,00 euros, llevat de la línia G, cal presentar un compte justificatiu simplificat de despesa que té caràcter de declaració responsable, i ha de contenir la documentació que es detalla a la base 25.3.
25.4.1 L'òrgan gestor, per tal d'obtenir una prova raonable sobre l'adequada aplicació de la subvenció, ha de comprovar l'aplicació correcta de l'ajut, sol·licitant a cada entitat beneficiària determinats justificants de despesa mitjançant la tècnica del mostreig sistemàtic, que han de representar com a mínim el 25% del cost total de l'acció.
25.4.2 L'òrgan gestor pot requerir a l'entitat beneficiària la totalitat dels justificants de despesa si ho considera oportú.
25.5 Justificació per accions concedides per un import superior a 50.000,00 euros.
Per a la justificació de les accions concedides per un import superior a 50.000,00 euros, llevat de la línia G, que es justifica per mòduls, cal presentar un compte justificatiu amb aportació d'informe d'auditor.
Aquest compte justificatiu amb aportació d'informe d'auditor ha de contenir els apartats que detalla la base 25.3 i ha d'anar acompanyat de l'informe d'auditor fet per auditors inscrits com a exercents en el Registre oficial d'auditors de comptes (ROAC).
L'informe s'ha d'elaborar d'acord amb els procediments i el model que estableix l'Ordre ECO/172/2015, de 3 de juny, sobre les formes de justificació de subvencions, i ha de detallar els procediments de revisió i el seu abast i ha de fer constar expressament en el seu informe que s'ha elaborat d'acord amb els procediments i el model de l'Ordre esmentada.
També ha d'indicar les comprovacions que s'han fet, i posar en relleu tots els fets que puguin suposar un incompliment per part de l'entitat beneficiària, amb un nivell de detall que permeti a l'òrgan gestor formular conclusions.
L'auditor pot utilitzar tècniques de mostreig en la revisió del compte justificatiu i en aquest cas ha d'indicar el sistema estadístic emprat, el nombre d'elements i l'import de la mostra analitzats respecte del total, i el percentatge de deficiències i errors en relació amb la mostra.
Per tal d'obtenir una evidència raonable sobre l'aplicació adequada de la subvenció, ha de comprovar l'aplicació correcta de l'ajut, sol·licitant a cada entitat beneficiària justificants de despesa que han de representar com a mínim el 40% del cost total de l'acció.
En el cas que l'import de la subvenció atorgada sigui inferior o igual a 50.000,00 euros i l'entitat beneficiària opti per presentar compte justificatiu amb informe d'auditor, cal que presenti abans del termini que fixa la base 25.7.1 un escrit adreçat al Departament mitjançant el full d'aportació de documentació en què comuniqui que presenta la justificació mitjançant un compte justificatiu amb informe d'auditor en el termini que estableix la base 25.7.
25.6 Justificació per a la línia G.
Per a la línia G la justificació de la subvenció es fa mitjançant mòduls, detallats a l'annex 5 de les bases.
25.7 El termini de presentació de la documentació justificativa és el següent:
Per a totes les subvencions concedides, el termini s'inicia el primer dia hàbil del mes posterior al de finalització de l'execució del projecte o activitat i acaba l'últim dia del mateix mes.
25.7.1 Tanmateix, l'òrgan concedent pot atorgar una ampliació del termini establert, que no excedeixi la meitat d'aquest, sempre que no es perjudiquin drets de tercers.
25.8 Pel que fa a la justificació de les subvencions atorgades a federacions o entitats de segon o tercer nivell, poden ser admesos els justificants de subvencions presentats per les entitats membres associades sempre que estiguin relacionades amb l'objecte de la subvenció, en proporció al percentatge a executar, en què consti que la federació o entitat assimilada ha transferit els fons subvencionats entre les entitats membres d'acord amb el justificant bancari o certificat de l'entitat financera en què figuri data, import i destí de la transferència, i que les entitats s'hagin detallat a la sol·licitud de subvenció.
També s'acceptaran els justificants de despesa presentats per la mateixa entitat sol·licitant que estiguin relacionats amb l'objecte de la subvenció.
25.9 Les unitats gestores de les subvencions comproven els comptes justificatius corresponents i poden requerir el beneficiari per a la remissió dels justificants que considerin oportuns i que permetin obtenir una evidència raonable sobre l'adequada aplicació de la subvenció.
25.10 En el moment de la justificació, en el cas que el cost total de l'acció tingui una desviació superior al 20% respecte al pressupost inicial o un 10% per les accions que hagin reformulat la seva sol·licitud, es reduirà la subvenció atorgada en la mateixa proporció que hi ha entre el cost inicial del pressupost minorat per la desviació màxima permesa i el cost final efectiu de l'activitat subvencionada.
25.11 En el cas que el cost final justificat de l'acció subvencionada sigui inferior a l'import inicial concedit, es reduirà l'import subvencionat en el mateix percentatge de subvenció concedit sobre el percentatge del total justificat, sempre que l'òrgan gestor garanteixi que s'ha realitzat l'acció.
25.12 Un cop transcorregut el termini establert de justificació sense que s'hagi presentat davant l'òrgan administratiu competent, aquest òrgan ha de requerir el beneficiari perquè, en el termini improrrogable de quinze dies hàbils, presenti la justificació als efectes del que preveu aquesta base.
La falta de presentació en el termini establert en aquest apartat comporta la revocació i, si escau, l'exigència del reintegrament i altres responsabilitats establertes en la legislació aplicable en matèria de subvencions.
25.13 Pel que fa a la documentació justificativa de totes les despeses recollides en aquesta base, mitjançant el formulari d'aportació de documentació, s'han de presentar els documents esmentats en els paràgrafs anteriors, de manera agrupada, amb una digitalització simple (PDF) realitzada per la persona interessada, les factures o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, la documentació acreditativa de la percepció de l'import per part del creditor.
Aquesta documentació ha d'anar acompanyada d'una declaració responsable conforme els justificants aportats corresponen fidelment als registrats en la comptabilitat i que els documents originals estan custodiats a la seu de l'entitat beneficiària.
Així mateix, l'entitat beneficiària ha de declarar responsablement que l'import imputat a la subvenció, en concurrència amb altres ingressos, no supera el cost de l'activitat o projecte subvencionat o percentatge màxim de subvenció que estableixen les bases.
–26 Obligacions reconegudes i bestretes
26.1 L'import concedit és un percentatge o fracció del cost total o una part de l'acció.
Per a la línia G, l'import atorgat es calcula d'acord amb els mòduls esmentats a l'annex 4 de les bases.
26.2 Un cop es publiqui la resolució definitiva de la concessió de subvencions, cal tramitar el document d'obligació de la bestreta, que és del 95% de la quantitat atorgada, per a la qual no s'exigeixen garanties, d'acord amb l'article 42.2 del Reial decret 887/2006, atès que la naturalesa de les actuacions subvencionades i les característiques especials de les entitats beneficiàries així ho justifiquen.
26.3 La tramitació del document d'obligació del 5% restant s'inicia un cop justificada correctament la subvenció i s'hagi complert la seva finalitat a judici de l'òrgan gestor, i d'acord amb el que estableixen aquestes bases i la normativa aplicable.
26.4 Prèviament al reconeixement de les obligacions, l'òrgan instructor, mitjançant el Servei de Gestió Econòmica i amb el dels Serveis Territorials del Departament de Treball, Afers Socials i Famílies, ha de comprovar d'ofici si l'entitat beneficiària està al corrent de les obligacions tributàries i amb la Seguretat Social.
26.5 En el cas que l'entitat beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents del seu país de residència.
En els supòsits que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, l'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut amb els interessos de demora que corresponguin.
28.1 L'òrgan concedent ha d'iniciar un procediment de reintegrament quan hi concorri alguna de les causes que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions.
28.2 El procediment de reintegrament té una durada màxima de 6 mesos, a comptar de la data de l'acord d'inici, d'acord amb l'article 100 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 21.3.a) de la Llei 39/2015, d'1 d'octubre.
D'acord amb el que preveu l'article 36 de la Llei 38/2003, de 17 de novembre, quan l'acte de concessió incorri en algun supòsit de nul·litat o anul·labilitat, l'òrgan concedent ha de procedir a la revisió d'ofici o, si escau, a la declaració de levitat i la impugnació ulterior, de conformitat amb el que estableixen els articles 106 i 107 de la Llei 39/2015, d'1 d'octubre.
–31 Publicitat de les subvencions atorgades
L'article 94.6 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, estableix que els ens concedents han de donar publicitat a les subvencions atorgades d'acord amb la normativa aplicable en matèria de transparència i l'article 15 de la Llei 19/2014, del 29 de desembre, de transparència, accés a la informació pública i bon govern, disposa, amb caràcter general, que s'ha de donar publicitat a les subvencions i als ajuts públics atorgats.
En virtut d'aquests articles, el Departament de Treball, Afers Socials i Famílies publicarà aquesta informació al Portal de la Transparència.
Així mateix, el Departament de Treball, Afers Socials i Famílies ha de donar publicitat de les subvencions atorgades per al coneixement general de la ciutadania mitjançant l'exposició d'una llista al Tauler electrònic de l'Administració de la Generalitat de Catalunya i, si les subvencions són d'un import igual o superior a 3.000,00 euros, també les ha de publicar al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.
En tot el que no preveuen aquestes bases reguladores presents, cal aplicar:
a) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de subvencions, l'Ordre ECO/172/2015, de 3 de juny, així com la normativa sectorial que sigui aplicable.
b) Pel que fa a la tramitació administrativa general, la resolució i la notificació: la Llei 39/2015, d'1 d'octubre, del procediment administratiu comú de les administracions públiques, i la Llei 26/2010, del 3 d'agost, de règim jurídic i de procediment de les administracions públiques de Catalunya.
–33 Protecció de dades de caràcter personal
D'acord amb la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), i al que estableix el Reglament (UE) 2016/679, les dades de caràcter personal s'han de tractar amb la finalitat de gestionar i tramitar les convocatòries regulades per aquestes bases d'acord amb els principis de seguretat i confidencialitat que estableix la normativa sobre protecció de dades.
En el cas que l'objecte de la subvenció inclogui el tractament de dades de caràcter personal, les persones beneficiàries i entitats col·laboradores han de complir el que estableix la normativa vigent en matèria de protecció de dades, i han d'adoptar i implementar les mesures de seguretat tècniques i organitzatives apropiades per garantir un nivell de protecció adequat al risc.
–34 Caràcter de les subvencions
34.1 L'atorgament d'aquestes subvencions està supeditat a les disponibilitats pressupostàries, i a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
34.2 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
34.3 Les subvencions concedides se sotmeten al règim fiscal vigent en el moment del seu atorgament.
Línia A. Activitats de prevenció de la violència masclista i serveis d'atenció a les dones d'origen immigratori víctimes de violència masclista amb càrrec al fons del Pacte d'Estat contra la Violència de Gènere (de caràcter anual).
La línia A de subvencions té per objecte donar suport a activitats que porten a terme les entitats que contribueixen a la cohesió de la societat catalana mitjançant la prevenció i la lluita contra la violència masclista i l'atenció a les seves víctimes en l'àmbit de les dones immigrants, sol·licitants de protecció internacional i catalanes retornades.
Les activitats de prevenció dels diferents tipus de violència masclista contra les dones que incorporen biaix per raó d'origen cultural, entre d'altres, el tràfic d'éssers humans, l'explotació sexual i la prostitució, la mutilació genital femenina i els matrimonis forçats.
D'entre aquestes activitats es prioritzen aquelles en què l'abordatge proposat incorpori la visió i la implicació de les dones d'origen cultural divers, especialment si són promogudes per entitats o associacions de dones d'origen immigratori.
Les activitats que s'adrecin específicament a la prevenció de la violència masclista contra les dones d'origen immigratori, per mitjà d'accions d'apoderament que millorin la formació, l'ocupabilitat o la competència lingüística de les dones en situació de risc.
Les activitats que s'adrecen específicament a l'atenció de les diferents formes de violència masclista que afecten les dones d'origen immigratori, especialment les víctimes de la mutilació genital femenina i del matrimoni forçat.
Els projectes presentats per entitats formades per migrants, que adoptin una mirada específica de les necessitats d'aquests col·lectius i que impactin directament en l'enfortiment associatiu d'aquest tipus d'entitats.
Aquestes activitats han d'estar alineades amb l'estratègia definida al Pacte d'Estat contra la Violència de Gènere.
Aquestes activitats han de tenir com a objectiu la prevenció de totes les formes de violència masclista que pateixen les dones d'origen immigratori, adoptant un enfocament d'intervenció que prevegi incidir tant en homes com en dones d'origen immigratori.
El marc de treball de les activitats de sensibilització i de prevenció ha de permetre treballar la igualtat de gènere com a punt de partida per a la desconstrucció dels models de relació basats en la dominació vers les dones, amb una atenció especial a les formes de violència que presenten un biaix vinculat al seu origen cultural.
Dins d'aquesta línia es poden incloure activitats específiques de sensibilització, adreçades tant a dones com a homes; activitats adreçades a l'apoderament de les dones víctimes o en risc de ser víctimes de violència masclista, i activitats vinculades al coneixement dels drets i dels circuits de denúncia i de protecció a les víctimes d'aquestes formes de violència.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions B són els següents:
a) L'entitat aporta un marc conceptual relatiu a la problemàtica de la violència masclista contra les dones immigrants o d'origen immigratori: 4 punts.
b) L'activitat aborda la mutilació genital femenina o el matrimoni forçat: 4 punts.
c) L'activitat atén les víctimes del tràfic de dones o de l'explotació sexual: 4 punts.
d) L'activitat aborda accions d'apoderament per a dones en situació de risc de patir violència masclista: 4 punts.
e) L'activitat inclou intervencions de prevenció adreçades als homes: 4 punts.
f) L'activitat inclou la visió i la implicació de les dones d'origen cultural divers: 4 punts.
g) L'activitat inclou accions d'atenció directa a dones víctimes de violència masclista: 4 punts.
h) L'activitat fa una proposta d'intervenció integral tenint en compte totes les necessitats de les dones víctimes de violència masclista: 4 punts.
i) L'activitat té una programació suficient i detallada i inclou mecanismes d'avaluació de l'activitat, projecte o servei: 4 punts.
j) L'entitat treballa en xarxa territorial amb altres entitats o agents locals, i el procés de preparació de l'activitat ha inclòs mecanismes de coordinació adients: 4 punts.
L'import de la subvenció es determina, de manera directament proporcional, en funció de la puntuació obtinguda després de la valoració de les sol·licituds presentades en els termes que estableixen els criteris de valoració corresponents, del dimensionament de les propostes presentades (nombre de beneficiaris o usuaris, extensió temporal i territorial de les accions) i dels mòduls econòmics que s'estableixin en funció de la disponibilitat pressupostària.
Línia B. Activitats de prevenció de la violència masclista a l'àmbit de la intervenció comunitària amb càrrec al fons del Pacte d'Estat contra la Violència de Gènere (de caràcter anual).
La línia B de subvencions té per objecte donar suport exclusivament a activitats de sensibilització, formació i acompanyament que porten a terme les entitats socials i comunitàries que contribueixen a la cohesió social per mitjà de la prevenció, la intervenció comunitària, l'atenció i el reconeixement del poble gitano a Catalunya i/o la interacció amb la xarxa d'equipaments cívics, impulsant projectes i actuacions de prevenció contra la violència masclista contra les dones en l'àmbit de la intervenció comunitària.
a) Realització de campanyes de sensibilització i prevenció de qualsevol forma de violència contra les dones.
b) Realització d'activitats formatives encaminades a la formació especialitzada continuada de les persones vinculades a les entitats i dels professionals que formen part de les xarxes i recursos per a l'assistència social dels diferents territoris.
c) Projectes d'acompanyament de les dones durant tot el procés de recuperació i sortida de les situacions de violència per raó de gènere per mitjà de la metodologia de la mentoria social.
d) Projectes que promoguin la inserció sociolaboral de les dones víctimes de qualsevol forma de violència contra les dones.
3.1 És voluntat de la DGACC oferir suport als projectes i a les activitats de les entitats subvencionades mitjançant la línia B perquè puguin desenvolupar-los, per la qual cosa els ajuts atorgats han de repercutir en qualsevol de les despeses vinculades directament o indirectament en els seus projectes, malgrat que aquestes no s'hagin explicitat en el pressupost incorporat a la sol·licitud de subvenció, sempre que aquestes despeses corresponguin a accions que compleixin les finalitats per a les quals es van atorgar els ajuts.
A més, per a la línia d'acció B, la despesa mínima realitzada i justificada de l'activitat subvencionada, exigible per poder considerar complerts l'objecte i la finalitat de la subvenció, és del 40%.
3.2 Aquelles entitats beneficiàries de qualsevol tipus d'acció de la línia B han de comunicar a la DGACC, amb caràcter previ, la presentació o difusió de l'activitat, projecte o programa subvencionat a qualsevol mitjà de comunicació.
4.1 Els 40 punts corresponents als criteris de valoració específics esmentats al punt 16 de l'annex 1 de les bases reguladores són els següents:
a) La proposta d'acció, la seva metodologia i transversalitat i la seva capacitat d'arribar al màxim nombre i tipologia de ciutadans: 15 punts.
b) La proposta de treball en xarxa per a la implementació del projecte i, de manera preferent, la seva interrelació amb la xarxa d'equipaments, plans i programes de la DGACC: 10 punts.
c) Els destinataris de les accions del projecte, preferentment aquells adreçats a la població gitana a Catalunya, que posin un èmfasi especial en els projectes desenvolupats per dones gitanes i de culte evangèlic, i col·lectius de joves en risc d'exclusió social: 10 punts.
d) El rol i la implicació del voluntariat en el projecte: 5 punts.
4.2 Puntuació mínima per a l'obtenció de la subvenció
És un requisit necessari per atorgar la subvenció l'obtenció d'un mínim de 50 punts, d'acord amb els criteris de valoració establerts, i, en tot cas, cal obtenir 20 punts en el requisit e) (criteri específic).
El fet d'assolir un nombre de punts igual o superior a 50 punts no dona per si mateix cap dret a obtenir la concessió de la subvenció, atès que està subjecta a la disponibilitat pressupostària.
En cas d'empat en la puntuació final, s'ordenen les entitats en funció de la ponderació dels criteris següents: en primer lloc, les que hagin obtingut una puntuació més alta en el criteri e) (criteri específic); en segon lloc, es mira la puntuació obtinguda en el criteri a) (viabilitat tècnica); en tercer lloc, el criteri c) (impacte); en quart lloc, el criteri b) (viabilitat econòmica), i si la puntuació continua sent la mateixa, finalment es mira el criteri d) (clàusules socials).
Línia C. Activitats de prevenció i d'actuació davant la violència masclista i serveis d'atenció a les treballadores víctimes d'assetjament sexual i per raó de sexe en l'àmbit laboral, amb càrrec al fons del Pacte d'Estat contra la Violència de Gènere (de caràcter anual).
La línia C de subvencions té per objecte prevenir la violència masclista i actuar davant l'assetjament sexual i per raó de sexe en l'àmbit laboral mitjançant ajuts per a la realització d'accions de sensibilització, formació, elaboració de materials i metodologies i altres actuacions que tinguin incidència en l'àmbit laboral.
Projectes i actuacions que abordin, de manera integral o específica, l'assetjament sexual i per raó de sexe i qualsevol forma de violència de gènere en l'àmbit laboral.
Realització d'estudis, investigacions, materials o campanyes que contribueixin a la millora del coneixement sobre la violència contra les dones en l'àmbit laboral.
Actuacions d'acompanyament (tutorització, mentoria, etc.) de les dones víctimes de violència en els processos d'inserció en el mercat de treball.
És un requisit necessari per atorgar la subvenció el fet que els projectes presentats tinguin perspectiva de gènere i utilitzin un llenguatge no discriminatori.
Els 40 punts corresponents als criteris de valoració específics esmentats al punt 16.e de l'annex 1 de les bases reguladores per a la línia de subvencions C són els següents:
4.1 Activitat que incideix a eliminar les desigualtats entre dones i homes en l'àmbit laboral relacionada amb: la igualtat salarial, la lluita contra els estereotips, la segregació ocupacional, l'accés de les dones a càrrecs directius, el foment de la corresponsabilitat i la prevenció de l'assetjament sexual i per raó de sexe en l'àmbit laboral: 20 punts.
4.2 Innovació i efecte multiplicador de l'activitat sol·licitada: 10 punts.
4.3 Experiència i coneixements del personal de l'entitat per desenvolupar l'activitat sol·licitada: 10 punts.
Línia D. Activitats de promoció de la igualtat de gènere i la prevenció de la violència masclista en l'àmbit infantil, adolescent i juvenil amb càrrec al fons del Pacte d'Estat contra la Violència de Gènere (de caràcter anual).
La línia D de subvencions té per objecte el suport en el finançament dels projectes i les activitats de promoció de la igualtat de gènere o de prevenció i lluita contra la violència masclista adreçats a infants, adolescents i joves.
a) Desenvolupar actuacions adreçades a promoure la igualtat de gènere en els àmbits infantil, adolescent i juvenil.
b) Desenvolupar actuacions adreçades a detectar, evitar i prevenir la violència masclista.
Les línies D i E són incompatibles entre si.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions D són els següents:
Línia E. Activitats d'educació en el lleure vinculades a la igualtat de gènere i a la prevenció de la violència masclista en l'àmbit juvenil amb càrrec al fons del Pacte d'Estat contra la Violència de Gènere (de caràcter anual).
La línia E de subvencions té per objecte el suport en el finançament d'activitats, en l'àmbit de l'educació en el lleure, que promoguin la igualtat de gènere o la prevenció i la lluita contra la violència masclista i que estiguin adreçades a infants, adolescents i joves.
a) Desenvolupar actuacions educatives específiques perquè infants, adolescents i joves interioritzin la igualtat com un valor essencial per a la convivència entre homes i dones.
b) Crear materials i recursos pedagògics perquè infants, adolescents i joves interioritzin la igualtat com un valor essencial per a la convivència entre homes i dones.
c) Definir i aplicar processos de detecció de violència masclista en l'àmbit familiar d'infants i adolescents que participen en activitats d'educació en el lleure.
d) Desenvolupar accions formatives adreçades a educadors/ores en matèria d'igualtat de gènere i de prevenció i intervenció en casos de violència masclista adreçades a educadors/ores.
Les línies E i D són incompatibles entre si.
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions E són els següents:
Línia F. Activitats de prevenció, suport i lluita contra la violència masclista en l'àmbit familiar amb càrrec al fons del Pacte d'Estat contra la Violència de Gènere (de caràcter anual).
La línia F de subvencions té per objecte el suport en el finançament dels projectes i les activitats que portin a terme les entitats privades sense ànim de lucre, en matèria de famílies i de lluita contra la violència masclista, amb càrrec al fons del Pacte d'Estat contra la Violència de Gènere.
– 2 Exemples d'accions i actuacions
Realització d'estudis i investigacions que contribueixin a la millora del coneixement i al diagnòstic sobre la violència contra les dones.
Actuacions de desenvolupament, millora i aplicació de les tecnologies de la informació i la comunicació per als serveis i recursos.
No són susceptibles de ser finançades les despeses de gestió del funcionament dels centres de la dona ni dels recursos d'emergència o acollida per a les víctimes de qualsevol forma de violència contra la dona que ja estiguin creats i en funcionament.
En cap cas, un mateix projecte pot ser subvencionat alhora per la línia F i per la línia G.
Els 40 punts corresponents als criteris de valoració específics esmentats al punt 16 de l'annex 1 de les bases reguladores són els següents:
a) Experiència de l'entitat en l'àmbit de la violència masclista i familiar: 5 punts.
b) Impacte de l'acció en relació amb el gènere: 10 punts.
c) Impacte de l'acció en relació amb la violència masclista: 10 punts.
d) Treball en xarxa amb altres entitats, públiques o privades, de l'àmbit de la violència masclista: 5 punts.
e) L'activitat es justifica per inexistència de cobertura pública o privada o per la seva complementarietat amb d'altres: 5 punts.
f) Sensibilització de la violència masclista i impacte comunitari: 5 punts.
La línia G de subvencions té per objecte el suport als projectes de manteniment de serveis i establiments de serveis socials residencials i/o ambulatoris en matèria de violència masclista que portin a terme les entitats de serveis socials d'iniciativa social i les privades sense ànim de lucre.
–2 Tipus d'acció subvencionable
Per a la línia de subvencions G, s'estableixen els tipus d'accions subvencionables següents:
Els serveis substitutoris de la llar per a dones en situació de violència masclista i els seus fills i filles a càrrec són serveis temporals que actuen com a substitució de la llar, per facilitar la plena integració social laboral de les dones que pateixen situacions de violència masclista.
El servei substitutori de la llar presta els serveis d'acolliment, convivència, allotjament, manutenció, descans i lleure.
La manutenció implica alimentació i higiene, tant de la dona com dels fills i filles que té a càrrec.
Les persones destinatàries d'aquest servei són dones en situació de violència masclista en l'àmbit de la parella i amb fills i filles a càrrec que compleixin els següents criteris d'admissió:
a) Dones que tinguin com a mínim 18 anys o siguin menors emancipades legalment.
b) Dones que manifestin lliurement la voluntat d'accedir al servei i la disponibilitat de seguir un pla de treball establert conjuntament amb l'equip professional.
c) Dones que tinguin un grau d'autonomia que els permeti la convivència amb altres unitats familiars sense la necessitat d'un suport professional continuat.
En queden excloses les dones que puguin dificultar el procés de treball de la resta de les dones i les que puguin posar en perill la resta de les unitats familiars per motius de seguretat.
Aquest servei té com a objectiu facilitar la plena integració sociolaboral de les dones acollides que han patit situacions de violència masclista.
El servei ha d'oferir un acolliment temporal a les dones i als seus fills i filles que, per les circumstàncies personals i el seu nivell d'autonomia, poden portar a terme un procés de recuperació de la violència viscuda en el marc del servei.
Així mateix, els professionals especialitzats han d'oferir suport a les dones i als seus fills i filles per als processos de recuperació.
Per accedir al servei cal l'autorització d'ingrés mitjançant una resolució del/de la titular de la Direcció General de Famílies, amb la sol·licitud prèvia feta per les àrees bàsiques de serveis socials, els serveis d'informació i atenció a les dones, els serveis d'intervenció especialitzada i altres serveis d'acolliment de la xarxa.
La durada inicial de l'estada en un servei substitutori de la llar és de sis mesos, en funció del procés individual de cadascuna de les dones acollides, i té l'objectiu que el procés de recuperació els permeti viure d'una manera autònoma.
Es pot prorrogar l'estada mitjançant una resolució de la Direcció General de Famílies.
La dotació de personal professional de cada servei és, com a mínim, de dues persones educadores socials a mitja jornada per cada pis, o per cada quatre unitats familiars acollides, i d'una persona coordinadora del servei amb dedicació parcial.
L'equip professional que presta el servei ha de garantir l'atenció en horari de matí i de tarda.
Els serveis substitutoris de la llar es modulen en unitats habitacionals amb capacitat d'acollir fins a quatre famílies, amb un total de 4 places per a dones i 6 places per a fills i/o filles que tinguin a càrrec.
El servei d'intervenció especialitzada per a dones en situació de violència masclista i els seus fills i filles a càrrec és un servei públic especialitzat que ofereix atenció integral i recursos en el procés de recuperació i reparació a les dones que han patit o pateixen situació de violència i també als fills i filles que tenen a càrrec, i incideix en la prevenció, la sensibilització i la implicació comunitària.
Aquest servei té com a objectiu oferir informació, atenció i recuperació a les dones que han estat o estan en processos de violència masclista, així com als fills i filles que tenen a càrrec, i potenciar els projectes específics i integrals de prevenció, assistència i reparació i implicació comunitària.
a) Proporcionar una atenció social i terapèutica especialitzada i continuada en relació amb el procés de violència viscut.
b) Adequar el model d'intervenció social, legal i terapèutic al procés de les dones que han patit o pateixen violència.
c) Adequar el model d'intervenció social, legal i terapèutic al procés dels fills i les filles de les dones ateses al servei.
d) Treballar coordinadament amb serveis externs, atenent el procés específic de cadascuna de les dones.
e) Potenciar el treball comunitari de sensibilització i prevenció de les violències masclistes.
Les actuacions que s'inclouen en la prestació del servei són:
a) Atendre les demandes que presentin les dones amb la finalitat d'acompanyar-les en la presa de decisions i en l'inici d'un procés de recuperació, així com decidir la conveniència, o no, de l'accés a altres recursos (d'acolliment, sanitaris, d'inserció laboral, etc.).
b) Dur a terme projectes de recuperació biopsicosocial de llarga durada, a fi de reparar els danys ocasionats per les diverses situacions de violència que prevegin l'atenció individual i grupal.
c) Oferir als fills i filles de les dones que es troben en processos de recuperació un espai terapèutic amb l'objectiu de minvar l'impacte del dany patit, tot prevenint la transgeneracionalitat de la violència.
d) Establir les coordinacions precises amb tots els serveis i recursos de la xarxa d'atenció i recuperació per a les dones en situació de violència per garantir el procés de recuperació de cada dona, oferint col·laboració, informació i assessorament.
e) Realitzar un seguiment individualitzat de tots els casos que requereixin derivacions específiques.
f) Participar i col·laborar en iniciatives comunitàries de prevenció i sensibilització de les violències envers les dones.
g) Desplaçar-se pel territori de les comarques a fi de dur a terme les actuacions descrites en col·laboració amb l'àmbit local.
h) Realitzar les intervencions professionals específiques en els serveis d'atenció i acolliment d'urgències.
i) Proposar l'accés de les dones i els seus fills i filles a càrrec als diferents serveis de la xarxa específica d'atenció i recuperació que depenen de la Secretaria de Família en els casos en què la normativa ho permeti.
j) Tramitar, si escau, els ajuts i les prestacions econòmiques dirigides específicament a dones en situació de violència.
Aquest servei s'ha de prestar, com a mínim, durant 40 hores setmanals amb atenció en la franja de matí i de tarda.
Les demandes per utilitzar el servei poden provenir de les mateixes dones, de la xarxa d'atenció i recuperació integral per a dones en situació de violència, dels serveis de salut d'atenció primària, dels serveis socials d'atenció primària, de les associacions de dones o d'altres unitats que des de la Direcció General de Famílies es pugui determinar.
La dotació de personal professional de cada servei ha de ser, com a mínim, d'una persona directora, una persona de suport administratiu, dues persones d'atenció psicològica per a les dones, una persona d'atenció psicològica per a infants i adolescents, una persona jurista, una persona treballadora social i dues persones educadores socials, totes a jornada completa, amb el suport d'una persona o servei de mediació cultural que cobreixi, com a mínim, mitja jornada.
–3 Exemples d'accions i actuacions
Serveis ubicats a les comarques i/o municipis que s'estableixin a cada convocatòria.
Només en el cas que les sol·licituds corresponents a ubicacions prioritàries del servei presentades a la línia G no esgotin la dotació de recursos pressupostaris disponibles, s'accepten altres propostes de serveis en territoris diferents dels establerts a la convocatòria.
En aquest cas, es prioritzarien les propostes de l'acció G.2 que s'indiquin a la convocatòria.
–4 Especificitats de la línia de subvenció o del tipus d'acció o accions
4.1 Poden ser-ne beneficiàries les entitats que gestionin serveis socials d'atenció especialitzada en l'àmbit de la violència masclista.
4.2 Les entitats han d'estar registrades al Registre d'entitats, serveis i establiments de serveis socials en una data anterior a la finalització de l'acció subvencionable.
L'incompliment d'aquesta condició és causa de revocació total de la subvenció.
Així mateix, les entitats beneficiàries han de disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i la normativa que la desplega.
4.3 Les condicions tècniques i materials per al desenvolupament i l'execució de l'acció han de complir els criteris establerts per a aquests tipus de serveis en l'actual Cartera de serveis socials i a la Llei 5/2008, de 24 d'abril, del dret de les dones a erradicar la violència masclista.
4.4 En la concessió de subvencions mitjançant mòduls, es pot subvencionar l'entitat amb l'import derivat del càlcul del mòdul econòmic d'acord amb la tipologia de mòduls de l'annex 4 d'aquestes bases reguladores.
Es poden fer lliuraments a compte.
4.5 Per a les subvencions de la línia G no és d'aplicació la base 8.4, que fa referència a la despesa mínima, realitzada i justificada del servei subvencionat.
4.6 Per a les subvencions de la línia G es pot subvencionar fins a un 100% del cost del servei, d'acord amb el que resulti d'aplicar el mòdul que escaigui.
4.7 La justificació amb mòduls de l'aplicació dels fons percebuts i el compliment de la finalitat de la subvenció es fa mitjançant la presentació de la documentació següent:
4.7.1 Una memòria explicativa del compliment de la finalitat de la subvenció, amb indicació dels serveis prestats i dels resultats obtinguts, d'acord amb el model publicat al web del Departament.
4.7.2 Una memòria econòmica, d'acord amb el model publicat al web del Departament.
4.7.3 El termini per a la presentació de les memòries s'estableix a la convocatòria.
4.7.4 Una relació d'activitats mensuals del servei, d'acord amb les indicacions de la Direcció General de Famílies, i una relació d'altes i baixes de persones usuàries que s'ha de presentar amb periodicitat mensual, dins dels 10 dies posteriors al venciment del mes.
4.8 La bestreta s'abona a partir de la publicació de la resolució definitiva de la convocatòria en dos pagaments: un del 50%, en el termini màxim d'un mes a partir de la resolució definitiva, i la resta, fins al 95% de l'assignació, en el termini màxim de tres mesos a partir de la resolució definitiva.
–5 Criteris de valoració específics
Els 40 punts corresponents als criteris de valoració específics esmentats al punt 16 de l'annex 1 de les bases reguladores per a la línia de subvencions G són els següents:
5.1.1 Adequació dels locals on s'ubica el servei, incloent-hi la dimensió, la ubicació, la garantia de confidencialitat en l'accés a aquests per part de les dones víctimes, l'adequació dels espais per a la prestació de l'atenció que necessiten les dones víctimes: 10 punts, en funció de:
Si l'espai disposa de quatre habitacions o més amb prou espai per acollir, cadascuna d'elles, una unitat familiar: 2 punts.
Si l'espai disposa de dos banys complets, un dels quals, com a mínim, amb banyera: 2 punts.
Si l'espai disposa de zones de convivència diària, aptes per a l'ús de les dones i els infants: 1 punt.
Si el servei està ubicat en un nucli de població habitat, amb facilitat d'accés en transport públic i en un entorn normalitzat: 2 punts.
Si l'espai compleix la normativa en matèria d'accessibilitat i supressió de barreres arquitectòniques: 2 punts.
5.1.2 Definició dels protocols de seguiment de la prestació del servei per part de l'entitat i del flux d'informació actualitzada i fiable cap a l'organisme que concedeix la subvenció: 2 punts.
5.1.3 Previsió de mecanismes d'avaluació de la prestació del servei: 2 punts.
5.1.4 Qualificació i experiència mínima del personal professional que presta el servei: 12 punts, en funció de:
Si la persona coordinadora té un nivell d'estudis equivalent al grau en matèria de ciències socials, preferentment psicologia, pedagogia, treball social o educació social: 4 punts.
Si tot el personal d'educació social té un grau en educació social, o titulació equivalent: 4 punts.
Si la persona coordinadora té una experiència mínima en aquest àmbit de quatre anys: 2 punts.
Si tot el personal d'educació social té una experiència mínima en aquest àmbit de dos anys: 2 punts.
5.1.5 Acreditació d'experiència del personal professional que presta el servei: 6 punts, en funció de:
Si la persona coordinadora té una experiència de més de vuit anys: 2 punts.
Si tot el personal d'educació social té una experiència en aquest àmbit de quatre anys: 2 punts.
Si l'entitat acredita que l'equip disposa de persones professionals amb prou coneixement de les llengües d'origen de les dones immigrants: 2 punts.
5.1.6 Acreditació d'un pla funcional i organització del servei: 8 punts, en funció de:
Si la definició de les funcions del personal preveu l'elaboració d'un pla de treball individual que és elaborat i revisat periòdicament en col·laboració amb la dona, i en què es fixen els objectius de treball amb la finalitat de recuperar-se de la violència viscuda i aconseguir una vida autònoma: 1 punt.
Si la definició de les funcions del personal inclou l'acompanyament de les famílies cap als recursos de la xarxa comunitària: 1 punt.
Si s'acredita la contractació i el manteniment d'una pòlissa d'assegurances que cobreixi la seva responsabilitat civil i la del personal al seu servei, amb sumes assegurades mínimes de 300.000 euros per víctima i de 600.000 euros per sinistre, d'acord amb el Decret 333/2002, de 19 de novembre, de modificació d'altres decrets en matèria d'obligatorietat de contractació de determinades cobertures d'assegurances: 1 punt.
Si s'aporten les normes de règim intern del servei i se'n garanteix l'accessibilitat per part de les usuàries: 1 punt.
Si el pla de funcionament i organització preveu que el personal del servei no es fa càrrec dels fills i filles de les dones, de casos excepcionals i justificats: 1 punt.
Si el pla de funcionament i organització preveu que no s'acceptin visites ni es faciliti l'adreça a ningú: 1 punt.
5.1.7 Els projectes de l'acció G.1 que no obtinguin els 10 punts corresponents al local i els 12 punts corresponents a l'apartat de qualificació i experiència mínima del personal professional que presta el servei seran desestimats.
5.2.1 Adequació dels locals on s'ubica el servei, incloent-hi la dimensió, la ubicació, la garantia de confidencialitat en l'accés a aquests per part de les dones víctimes, l'adequació dels espais per a la prestació de l'atenció que necessiten les dones víctimes: 6 punts.
5.2.2 Definició dels protocols de seguiment de la prestació del servei per part de l'entitat i del flux d'informació actualitzada i fiable cap a l'organisme que concedeix la subvenció: 2 punts.
5.2.3 Previsió de mecanismes d'avaluació de la prestació del servei: 2 punts.
5.2.4 Col·laboració de l'entitat amb la resta dels agents del territori, tant els serveis socials bàsics com el teixit associatiu.
Es valora el treball en xarxa a fi d'optimitzar recursos i esforços per aconseguir més impacte social: 2 punts.
5.2.5 Qualificació i experiència mínima del personal professional que presta el servei: 12 punts, en funció de:
Si la persona directora té un nivell d'estudis equivalent al grau en matèria de ciències socials, preferentment psicologia, pedagogia, treball social o educació social: 1 punt.
Si tot el personal d'atenció psicològica per a les dones té un nivell d'estudis equivalent al grau en psicologia o titulació equivalent, amb formació clínica, i amb experiència en el camp dels maltractaments i la violència masclista: 1 punt.
Si tot el personal d'atenció psicològica a infants i adolescents té un nivell d'estudis equivalent al grau en psicologia o titulació equivalent, amb formació clínica i amb experiència en el psicodiagnòstic i tractament d'infants i adolescents, així com en el camp dels maltractaments i les violències familiar i masclista: 1 punt.
Si la persona jurista té un grau en dret amb experiència en dret de família i penal, i amb el treball amb dones: 1 punt.
Si tot el personal d'educació social té un grau en educació social, o titulació equivalent: 1 punt.
Si la persona treballadora social té el grau en treball social o titulació equivalent: 1 punt.
Si la persona directora té una experiència mínima en aquest àmbit de quatre anys: 1 punt.
Si tot el personal d'atenció psicològica per a les dones té una experiència mínima en aquest àmbit de tres anys: 1 punt.
Si la persona d'atenció psicològica per a infants i adolescents té una experiència mínima en aquest àmbit de dos anys: 1 punt.
Si la persona jurista té una experiència mínima en aquest àmbit de tres anys: 1 punt.
Si tot el personal d'educació social té una experiència mínima en aquest àmbit de dos anys: 1 punt.
Si la persona treballadora social té una experiència mínima en aquest àmbit de dos anys: 1 punt.
5.2.6 Acreditació d'experiència del personal professional que presta el servei: 8 punts, en funció de:
Si la persona directora té una experiència de més de vuit anys: 2 punts.
Si tot el personal d'atenció psicològica té una experiència en aquest àmbit de més de sis anys: 2 punts.
Si la persona jurista té una experiència en aquest àmbit de més de sis anys: 1 punt.
Si tot el personal d'educació i treball social té una experiència en aquest àmbit de dos anys: 1 punt.
Si l'entitat sol·licitant acredita que el seu equip disposa de personal amb qualificació i formació en matèria de violència masclista i formació suficient en l'àmbit de la mediació cultural: 1 punt.
Si l'entitat acredita que l'equip inclou professionals amb prou coneixement de les llengües d'origen de les dones immigrants: 1 punt.
5.2.7 Acreditació d'un pla funcional i organització del servei: 8 punts, en funció de:
Si la definició de les funcions de la direcció inclouen la coordinació del servei d'acolliment d'urgències: 1 punt.
Si la definició de les funcions del personal d'atenció psicològica inclou la realització d'acompanyament terapèutic: 1 punt.
Si l'organització dels serveis inclou l'atenció de situacions d'urgència que precisin contenció: 1 punt.
Si les funcions del personal jurídic inclouen l'assessorament, la facilitació de la representació legal i l'acompanyament de les dones víctimes en els procediments judicials: 1 punt.
Si el servei preveu en la seva organització accions educatives i de treball comunitari: 1 punt.
Si el servei preveu en la seva organització l'avaluació de l'impacte de la violència en les dones víctimes, de les situacions de risc generades i, si escau, el suport a les necessitats socials bàsiques, incloent-hi la tramitació d'ajuts: 1 punt.
5.3 Tant per a les accions G.1 com per a les G.2, els projectes que no obtinguin els 12 punts corresponents a l'apartat de qualificació i experiència mínima del personal professional que presta el servei seran desestimats.
La tipologia de mòduls màxims per a l'exercici 2019 i els successius per a la línia G són els següents:
Servei substitutori de la llar per a dones en situació de violència masclista i els seus fills i filles a càrrec (pis amb suport).
Servei d'intervenció especialitzada per a dones en situació de violència masclista i els seus fills i filles a càrrec.
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un incompliment eventual d'aquests principis (Acord GOV/85/2016, de 28 de juny, DOGC núm. 7152, de 30.6.2016).
–1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present en el procediment o el pugui afectar.
–2 Amb caràcter general, les persones beneficiàries d'ajuts públics en l'exercici de la seva activitat assumeixen les obligacions següents:
–3 En particular, les persones beneficiàries de subvencions o ajuts públics assumeixen les obligacions següents:
d) Col·laborar amb l'òrgan competent en les actuacions que aquest realitzi per al seguiment o l'avaluació del compliment de les obligacions que estableixen les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
En cas d'incompliment dels principis ètics i regles de conducta, és d'aplicació el règim sancionador que preveu la Llei 19/2014, del 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici de les altres possibles conseqüències que preveu la legislació vigent en matèria de subvencions.